stanford-oval/wikipedia huggingface dataset:
Heikki Harjunmaa
Ura

Harjunmaa suoritti Kadettikoulun vuosina 1968–1971. Hänet ylennettiin yliluutnantiksi 1974, kapteeniksi 1979 ja majuriksi 1984.
Harjunmaa on palvellut Karjalan Lennostossa ja muun muassa silloisen Ilmavoimien Viestikoulun johtajana ja samalla Luonetjärven varuskunnan komentajana vuosina 1988–1993 sekä Lentosotakoulun johtajana 1993–1994. Karjalan Lennoston komentajana hän toimi vuodet 1994–1996. Hän oli sotilasasiamies Belgiassa ja Hollannissa 1996-1999 sekä sotilasedustaja WEU:ssa ja Natossa samoina vuosina. Hän oli ensimmäinen Suomen edustaja Naton sotilaskomiteassa.
Hänen palvelusarvonsa Brysselissä oli prikaatikenraali.
Myöhemmät ajat

Harjunmaa asuu nykyisin Mikkelissä. Hän on ollut ehdokkaana vuoden 2008 kunnallisvaaleissa Kokoomuksen listoilta, jolloin hänet valittiin varasijalle. Harjunmaa on auktorisoitu matka- ja eräopas.
Ruutin luterilainen seurakunta

| Ruutin luterilainen seurakunta |
| --- | --- |
Suuntautuminen:  tunnustuksellinen luterilaisuus
Kirkkokunta:  Suomen evankelisluterilainen lähetyshiippakunta
Rovastikunta:  Uudenmaan rovastikunta (LHPK)
Perustettu:  2019
Jäseniä:  44 (2023)
Aiheesta muualla
Sivusto
Infobox OKNimi-testi OK: 
Ruutin luterilainen seurakunta on Suomen evankelisluterilaisen lähetyshiippakunnan seurakunta Hyvinkäällä. Seurakunta perustettiin vuonna 2019. Seurakunnan taustalla oli Lähetyshiippakunnan  vuodesta 2014 Hyvinkäällä järjestämä opetustoiminta. Opetustoiminta kehittyi messutoiminnaksi vuonna 2017. Seurakunnan järjestäytyminen tapahtui 24. elokuuta 2019. Seurakunta kokoontuu kuun ensimmäisenä ja kolmantena sunnuntaina Raittiustalolla.
Hannu Nyman (raviohjastaja)

| Hannu Nyman> Henkilötiedot |
| --- | --- |
Syntynyt: 2. helmikuuta 1956 (ikä 68) Pori
Kansalaisuus:   Suomi
Raviohjastaja
Kotirata:  Metsämäen ravirata, Turku
Lisenssi:  C
Voittosumma:  2 188 873 €
Starttien määrä:  13 395
Voittoja:  1 373
1000. voitto:  1992
Tilastot päivitetty:  29.6.2023
Hannu Nyman (s. 2. helmikuuta 1956 Pori) on suomalainen raviohjastaja ja -valmentaja. Hän on toiminut Turussa Metsämäen raviradalla ratavalmentajana sen avaamisesta vuodesta 1978 lähtien. Sitä ennen hän valmensi Porin raviradalla.
Nyman on urallaan ohjastanut yli 1 300 voittoa. Hänen huippuvuotensa sijoittuivat 1980-luvulle ja 1990-luvun alkupuolelle. 2000-luvulla Nyman on vähentänyt ajotehtäviään ja ohjasti ensimmäisellä vuosikymmenellä vain muutamia kymmeniä ravilähtöjä vuodessa. 2010 -luvun alkupuolen jälkeen hän on ajanut vain satunnaisia lähtöjä ja ajolupaluokka on pudonnut C -tasolle.
Hänen isänsä Aarne Nyman oli yksi Suomen menestyksekkäimmistä raviohjastajista 1950–1970-luvuilla. Myös Hannu Nymanin veli Timo Nyman on raviohjastaja, joka on jo useita vuosia vaikuttanut Italiassa sekä Ruotsissa.
Hänen merkittävimpiä suurkilpailuvoittojaan ovat vuonna 1979 Mikkelissä ohjastettu Ravikuningattaren titteli tammalla Lenita sekä Derbyn voitto My Mintillä 1983. Hannu Nyman on isänsä ja veljensä tavoin tunnettu punaisesta ajoasustaan, jonka selässä on iso N-kirjain.
Ruutilaiva

Ruutilaiva, ruutiholkki oli erityisesti irrallisen ruudin kuljettamiseen suunniteltu purjeilla tai airoilla liikkuva kuljetusalus.[lähde? ] Holkista laivatyyppinä tiedetään erittäin vähän.
Ruutiholkin kuljetustilojen seinät oli yleensä pehmustettu ja lastausluukut tiivistetty, sillä ruuti oli niin vedelle kuin tulellekin arkaa. Lastitilassa liikuttiin aina huopatossut jalassa, sillä kengänpohjien naulat saattoivat iskeä kipinää osuessaan metalliin. Tulenvaarasyistä aluksella ei ollut minkäänlaista tulta, ei edes lamppuja, vaan lastaaminen tapahtui päiväsaikaan. Ruuti kuljetettiin turvallisuussyistä aina tynnyreihin pakattuna, ja vasta käyttöpaikalla se pakattiin panospusseihin. Alustyyppi katosi käytöstä yhtaikaa irtoruudin myötä, kun takaa ladattaviin tykkeihin oli taloudellisempaa tehdä valmiita panoksia.
Heikki Pitkänen (taidegraafikko)

Heikki Kallio Pitkänen (31. maaliskuuta 1942 – 4. lokakuuta 2012 Helsinki) oli suomalainen puupiirtäjä ja taidegraafikko.
Pitkänen aloitti puupiirrosten tekemisen vuonna 1968. Hän työskenteli omassa mainostoimistossaan 1960-luvulta 2000-luvun alkuun, mutta siirtyi yhä enemmän puupiirrosten pariin. Hänen töitään oli esillä vuodesta 1995 lähtien sekä yksityis- että ryhmänäyttelyissä Suomessa ja ulkomailla. Hänen töitään on useiden yritysten sekä yksityisten kokoelmissa. Hän myös opetti puupiirrostekniikkaa muun muassa Helsingin Työväenopistossa sekä järjesti työnäytöksiä Suomen Metsämuseo Lustossa. Grafiikan lisäksi hän teki veistoksia puusta sekä kierrätysesineistä.
Pitkäsen taiteen perustana oli läheinen kokemus luonnosta ja käsintekijän elävä suhde materiaaleihinsa, mm. kotimaiseen koivu- ja kuusivaneriin, joille hän kaiversi puupiirroslaattansa. Hän asui yli puolet elämästään Hangon saaristossa sijaitsevassa Ekön saaressa, jossa koetut vuodenajat ja meren vivahteikkuus siirtyivät värikylläiseksi grafiikaksi. Etenkin linnut olivat hänelle mieleinen aihe. Ne tulivat usein kuvatuiksi sangen inhimillisinä persoonina. Pitkänen on haudattu Helsinkiin Hietaniemen hautausmaalle. Hänen hautakiveensä on kaiverrettu lintuaiheinen piirros.
Heikki Poijärvi

Heikki Lauri Kustavi Poijärvi (31. tammikuuta 1930 – 26. marraskuuta 1997) oli suomalainen tekniikantutkija. Hän oli vuodesta 1978 Valtion teknillisen tutkimuskeskuksen rakennus- ja yhdyskuntatekniikan tutkimusosaston tutkimusjohtaja ja professori. Hän tutki betonitekniikkaa.
Poijärven isä oli oppikirjailija L. Arvi P. Poijärvi.
Heikki Porkola

Heikki Porkola (23. kesäkuuta 1941 Nilsiä – 9. maaliskuuta 2016 Oulu) oli suomalainen sarjakuvaneuvoksen arvonimen saanut Kemin kulttuurisihteeri. Hän toimi virassa 30 vuotta. Hän oli Kemin sarjakuvakeskuksen perustaja.
Porkola sai vuonna 2006 Kemin sarjakuvakeskuksen myöntämän Lempi Grand Prix -palkinnon ansioistaan suomalaisen sarjakuvan edistäjänä. Hän toimi myös Kemin sarjakuvapäivien festivaalijohtajana.
Oulussa viime vuotensa asunut Porkola oli kuollessaan 74-vuotias.
Ruostepääsky

| Ruostepääsky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pääskyt Hirundinidae
Suku::  Haarapääskyt Hirundo
Laji::  daurica
Kaksiosainen nimi
 Hirundo daurica  Linnaeus, 1771 
Synonyymit
 Cecropis daurica 

Katso myös
   Ruostepääsky Wikispeciesissä   Ruostepääsky Commonsissa 
Infobox OKNimi-testi OKIUCN-testi OK: 
Ruostepääsky (Hirundo daurica) on haarapääskyä muistuttava pieni varpuslintu. Tunnetaan myös tieteellisellä nimellä Cecropis daurica.
Koko ja ulkonäkö

Linnun pituus on 14–19 cm, siipien kärkiväli 24–32 cm ja paino 15–20 g. Habitukseltaan muistuttaa lähinnä haarapääskyä, mutta siivet hieman pyöreäkärkisemmät ja lyhyemmät, sekä pyrstö hieman lyhyempi. Väritys: päältä sinimusta, alta vaalea, yläperä vaalea, niska ruskea. Haarapääskyn tumma rintavyö puuttuu ruostepääskyltä.
Esiintyminen

Aasian keski- ja eteläosat, päiväntasaajan pohjoispuolinen Afrikka ja Euroopan eteläosat. Suomessa tavataan muuttoaikoina vuosittain. Ei ole pesinyt Suomessa. Euroopan pesimäpopulaatio kooltaan 41 000–132 000 paria.
Elinympäristö

Vuoristot ja rannikoiden jyrkänteet. Talvehtii Afrikan savanneilla ja avomailla sekä aavikoilla.
Lisääntyminen

Rakentaa pesän savesta ja ruohonkorsista kuten haarapääsky, varustettuna lyhyellä putkimaisella lentoaukolla. Pesä sijaitsee kalliojyrkänteessä, silloissa, moskeijoissa tms. ihmisen rakennelmassa. Munia on 3–5, ja molemmat puolisot hautovat 2 viikkoa.
Ravinto

Ruostepääskyn ravintoa ovat ilmameren hyönteiset ja muut selkärangattomat. Sadesäällä se voi poimia termiittejä maasta. Lintu seurailee mielellään kamelilaumoja niiden ulostekasoissa parveilevia kärpäsiä napsien.
Aiheesta muualla

Palmgren, Jörgen, Rauste, Visa & Salonen, Vesa 1978: Ruostepääsky Hirundo daurica* Lemlandin Lågskärillä. – Lintumies 4.1978 s. 144–145. LYL.
Kuvia ruostepääskyistä
Ruostepääskyn munia.
Heikki Harju

| Heikki Harju> Henkilötiedot |
| --- | --- |
Syntynyt: 13. tammikuuta 1997 (ikä 27) Kurikka, Suomi
Kansalaisuus:   Suomi
Jääkiekkoilija
Lempinimi:  Hade
Pelipaikka:  oikea laitahyökkääjä
Maila:  vasen
Pituus:  182 cm
Paino:  79 kg
Seura
Seura:  Tyringe SoSS
Sarja:  HockeyEttan
Pelaajaura
Pääsarjaura:  2019–
Aik. seurat:  Sport (SML) Hermes (Mestis)
Heikki Harju (s. 13. tammikuuta 1997 Kurikka) on suomalainen jääkiekkoilija, joka pelaa Ruotsin kolmanneksi korkeimmalla sarjatasolla HockeyEttan-joukkue Tyringe SoSSissa. Hän on pelipaikaltaan oikea laitahyökkääjä.
Muuta

Harjun isoveli Hannu pelasi omalla urallaan hyökkääjänä Suomen ja Norjan alemmissa sarjoissa sekä Uuden-Seelannin NZIHL-liigassa.
Sakio Bika

| Sakio Bika> Henkilötiedot |
| --- | --- |
Syntynyt: 18. heinäkuuta 1979 Douala, Kamerun
Kansalaisuus:  Kamerun
Nyrkkeilijä
Lempinimi:  The Scorpion
Pituus:  182  cm
Painoluokka:  Ylempi keskisarja
Ammattilaistilastot
Ottelut:  33
Voitot:  28
– tyrmäysvoitot:  17
Tappiot:  3
Ratkaisemattomat:  2
Ei tuomiota/ mitätöity:  0
Sakio ”The Scorpion” Bika (s. 18. huhtikuuta 1979 Douala, Kamerun) on kamerunilainen ammattilaisnyrkkeilijä ylemmässä keskisarjassa. Hän oli IBO:n hallitseva maailmanmestari vuonna 2008. Sakio osallistui myös Contender 3 -tosi-tv-sarjaan.
Aiheesta muualla

boxrec.com (englanniksi)
Ruandan kieli

| Ruanda |
| --- | --- |
Oma nimi:  kinyarwanda
Tiedot
Alue:   Ruanda    Uganda    Kongon dem. tasavalta    Tansania
Virallinen kieli:   Ruanda
Puhujia:  noin 20 miljoonaa
Kirjaimisto:  latinalainen
Kielitieteellinen luokitus
Kielikunta:  nigeriläiskongolaiset kielet
Kieliryhmä:  bantukielet
Kielikoodit
ISO 639-1:  rw
ISO 639-2:  kin
ISO 639-3:  kin
 Ohje 
Ruandan kieli on yksi suurimmista Afrikan bantukielistä.
Ruanda on virallinen kieli Ruandassa, jossa sitä käytetään kaikilla elämänaloilla hallinnosta ja koulutuksesta kaupankäyntiin. Se on lähes kaikkien ruandalaisten, sekä tutsien että hutujen äidinkieli. Lisäksi ruandan puhujia asuu Kongon demokraattisessa tasavallassa erityisesti Pohjois- ja Etelä-Kivun maakunnissa, Ugandan eteläosassa ja Tansaniassa Kigomen seudulla.
Ruandan puhujat jakaantuvat valtioiden kesken seuraavasti:
Ruanda: 99 % väestöstä eli noin 9 miljoonaa ihmistä
Kongon demokraattinen tasavalta: 10 % väestöstä eli noin 9 miljoonaa ihmistä
Uganda: 6 % väestöstä eli noin 2 miljoonaa ihmistä
Tansania: 1 % väestöstä eli noin puoli miljoonaa ihmistä
Kaikkiaan ruandan puhujia on yli 20 miljoonaa, mikä tekee siitä suurimman äidinkielenä puhutun bantukielen. Jos mukaan lasketaan myös rundin puhujat, ruandaa ymmärtää yhteensä yli 26 miljoonaa ihmistä.
Ruandan kielen katsotaan olevan elinvoimainen ja se jaetaan 7 päämurteeseen.
Kielisukulaiset

Kinyaruandan läheisimpiä sukulaiskieliä ovat Burundissa puhuttu kirundi, Tansaniassa puhuttu ikiha ja Kongossa Kivun maakunnassa puhuttu mashi. Nämä kielet ovat ainakin jossakin määrin keskenään ymmärrettäviä. Kinyaruandaa ja kirundia voidaan jopa pitää saman kielen eri murteina.
Kielioppi > Kieliopilliset luokat

Ruandassa on 16 kieliopillista luokkaa.
| 0 | 1 | 2 | 3 | 4 | 5 |
| --- | --- | --- | --- | --- | --- |
| Luokka | Substantiivi | Adjektiivi | Pronomini | Demonstratiivi | Genetiivi |
| 1 | u-mu- | -mu- | -mu- | u- | u- |
| 2 | a-ba- | ba- | -ba- | ba- | ba- |
| 3 | u-mu- | mu- | -wu- | u- | u- |
| 4 | i-mi- | mi- | -yi- | i- | i- |
| 5 | i-ri- | ri- | -ri- | ri- | ri- |
| 6 | a-ma- | ma- | -ya- | a- | a- |
| 7 | i-ki- | ki- | -ki- | ki- | ki- |
| 8 | i-bi- | bi- | -bi- | bi- | bi- |
| 9 | i-n- | n- | -yi- | i- | i- |
| 10 | i-n- | n- | -zi- | zi- | zi- |
| 11 | u-ru | ru- | -ru- | ru- | ru- |
| 12 | a-ka- | ka- | -ka- | ka- | ka- |
| 13 | u-tu- | tu- | -tu- | tu- | tu- |
| 14 | u-bu- | bu- | -bu- | bu- | bu- |
| 15 | u-ku- | ku- | -ku- | ku- | ku- |
| 16 | a-ha- | ha- | -ha- | ha- | ha- |
Kieliopilliset luokat ilmenevät substantiivien, adjektiivien ja verbien etuliitteinä. Substantiivi määrää etuliitteen ja adjektiivit sekä verbit taipuvat sen mukaan. Vertaa esimerkiksi seuraavia lauseita keskenään: (1) Umwana ari gusoma igitabo. = Lapsi lukee kirjaa. (2) Abana bari gusoma ibitabo. = Lapset lukevat kirjoja.
Sanasto

Alla on joitakin ruandan sanoja, jotka ovat yhteisiä rundin kanssa. Substantiiviluokan etuliite on kursivoitu selkeyden vuoksi.
amaboko = käsi
amaraso = veri
icyayi = tee
ifoto = kuva, valokuva
igufa = luu
igitabo = kirja
ikibabi = lehti
umwana = lapsi
urupapuro = sivu, paperi
Kielinäyte

»Abantu bose bavuka aliko bakwiye agaciro no kwubahwa kimwe. Bose bavukana ubwenge n'umutima, bagomba kugilirana kivandimwe.»
Suomeksi:
»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja omatunto, ja heidän on toimittava toisiaan kohtaan veljeyden hengessä.»
(YK:n ihmisoikeuksien yleismaailmallisen julistuksen 1. artikla)
Lähteitä

Kimenyi, Alexandre (2002) KinyaRwanda. Sacramento.
Aiheesta muualla

Ruotsi-ruanda-sanakirja PDF-muodossa (Arkistoitu – Internet Archive)
Bantukielet
eteläsotho
ganda
herero
kiga
kongo
luhya
mwani
njandža
nyankole
oshivambo
pohjoissotho
ruanda
swahili
swazi
tswana
xhosa
zulu
Heikki Poutanen (valtiopäivämies)

Heikki Poutanen  (16. helmikuuta 1845 Parikkala – 22. toukokuuta 1911 Parikkala) oli suomalainen maanviljelijä ja valtiopäivämies.
Poutasen vanhemmat olivat Matti Ollinpoika Poutanen ja Leena Juhontytär Terävä ja puoliso Hilda Alviina Heikintytär Neuvonen. Maanviljelijä, lautamies ja herastuomarin arvon saanut Poutanen oli  talonpoikaissäädyssä Kurkijoen tuomiokunnan edustaja valtiopäivillä 1894. Hän oli valtiopäivillä laki- ja talousvaliokunnan varajäsen. Hän kuului vuoden 1899 suureen lähetystöön Parikkalan edustajana.
Heikki Puhakainen

| Heikki Puhakainen> Henkilötiedot |
| --- | --- |
Ammatti:  kosketinsoittaja
Muusikko
Tyylilajit:  pop rock pop
Soittimet:  kosketinsoitin, syntetisaattori
Yhtyeet:  My First Band Sara Nunes Jenni Vartiainen PMMP
  [ Muokkaa Wikidatassa ] [ ohje ]  
Heikki Puhakainen on suomalainen kosketinsoittaja, joka on soittanut My First Band -yhtyeessä sekä Sara Nunesin taustalla. Lisäksi hän kuuluu Jenni Vartiaisen kiertuekokoonpanoon. Hän on soittanut myös muun muassa Palefacen Helsinki – Shangri-La -albumilla.
Vuoden 2017 keväästä lähtien Puhakainen toimii MTV3:n BumtsiBum! -ohjelman toisena vakiokapteenina.
Ruskopöllö

| Ruskopöllö |
| --- | --- |
 Kakegawa Kacho-en, Kakegawa, Shizuoka, Japani
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Viirupöllöt Strix
Laji::  leptogrammica'
Kaksiosainen nimi
 Strix leptogrammica  Temminck, 1831 
Katso myös
   Ruskopöllö Wikispeciesissä   Ruskopöllö Commonsissa 
Infobox OKNimi-testi OKIUCN-testi OK: 
Ruskopöllö (Strix leptogrammica) on pöllöihin kuuluva lintu. Sitä tavataan Bangladeshissa, Bhutanissa, Bruneissa, Kambodžassa, Kiinassa, Intiassa, Indonesiassa, Laoissa, Malesiassa, Myanmarissa, Nepalissa, Sri Lankassa, Taiwanissa, Thaimaassa ja Vietnamissa.
Sen elinpiiriä ovat lauhkeat, subtrooppiset ja trooppiset alavat ja vuoristometsät.
Ruskopöllö pesii Etelä-Aasiassa alueella joka ulottuu Intiasta ja Sri Lankasta itään Länsi-Indonesiaan ja Etelä-Kiinaan. Se on keskikokoinen, 45–57 cm ja painaa keskimäärin 835 grammaa. Se on yläpuolelta yhtenäisen tummanruskea, vain olkapäillä on heikkoa valkoista täplitystä. Alapuolelta se on vaaleanruskea ja siinä on ruskeita juovia. Naamakiehkura on ruskea tai punaruskea, ja sitä kiertää valkoinen reunus ja ilman samankeskistä juovitusta, ja silmät ovat tummanruskeat. Kaulassa on valkoinen kaistale. Sukupuolet ovat samannäköiset.
Sen ääni on (huu) huu huu HUU tai matala gok-gok-ga-LUUU tai kovaääninen kirkaisu. Se hälyttää haukkumalla vov-vov. Jotkut alalajit ääntelevät eri tavalla ovat myös ulkonäöltään erilaisia, ja ne esiintyvät parapatrisesti ja voivat olla eri lajia: Pohjoinen Strix (leptogrammica) newarensis ryhmä alalajit newarensis, ticehursti, laotiana ja caligata) jota tavataan Himalajan Kashmirin reunavuorilta idästä Taiwaniin, ääntelee hiljaisella matalalla äänellä tu-huuh kuten kalliokyyhkyn kujerrus. S. (l.) bartelsi Jaavalta, joka on eteläisin taksoni, ääntelee voimakkaalla, yksittäisellä äänellä HUUH! ja välissä on pitkiä taukoja.
Ruskopöllö on harvinainen tiheissä metsissä. Laji on yölintu, mutta sen voi havaita päiväsaikaan siitä, että pikkulinnut häiritsevät sitä sen istuessa oksalla. Sen ravintoa ovat lähinnä pienet nisäkkäät, linnut ja matelijat. Se pesii kolossa tai oksanhaarassa, ja munii kaksi munaa.
Alalajit

Ruskopöllöllä on seuraavat alalajit:
Strix leptogrammica bartelsi (Finsch, 1906)
Strix leptogrammica caligata (Swinhoe, 1863)
Strix leptogrammica chaseni Hoogerwerf & deBoer, 1947
Strix leptogrammica indranee Sykes, 1832
Strix leptogrammica laotiana Delacour, 1926
Strix leptogrammica leptogrammica Temminck, 1832
Strix leptogrammica maingayi (Hume, 1878)
Strix leptogrammica myrtha (Bonaparte, 1850)
Strix leptogrammica newarensis (Hodgson, 1836)
Strix leptogrammica niasensis (Salvadori, 1887)
Strix leptogrammica nyctiphasma Oberholser, 1924
Strix leptogrammica ochrogenys (Hume, 1873)
Strix leptogrammica ticehursti Delacour, 1930
Strix leptogrammica vaga Mayr, 1938
Ropstad

Ropstad on seuraavien norjalaisten henkilöiden sukunimi:
Erlend Ropstad (s. 1974), muusikko
Kjell Ingolf Ropstad (s. 1985), poliitikko
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sakina Jaffrey

Sakina Jaffrey
Sakina Jaffrey (s. 14. helmikuuta 1962 New York) on yhdysvaltalainen näyttelijä, joka tunnetaan elokuvasta Red Sparrow (2018).
Vuonna 2014 Jaffrey oli Paras näyttelijäkokoonpano draamasarjassa (SAG) -palkinnon ehdokkaana sarjasta House of Cards.
Sakina Jaffrey on perheensä nuorin tytär. Hänen vanhempansa ovat intialaista syntymäperää.
Aiheesta muualla

Sakina Jaffrey Internet Movie Databasessa. (englanniksi)
Roope Pelo

| Roope Pelo |
| --- | --- |

Henkilötiedot
Syntynyt: 26. maaliskuuta 1976 (ikä 48)
Ammatti:  laulaja-lauluntekijä, laulunopettaja, tuottaja, kuoronjohtaja, juontaja, näyttelijä
Muusikko
Laulukielet:  suomi, italia
Aktiivisena:  1990-luku-
Yhtyeet:  Virtuoso, Roope Pelo & Pelottomat, Roope Pelo & The Fearless
Levy-yhtiöt:  EMI
  [ Muokkaa Wikidatassa ] [ ohje ]  
Roope Pelo (s. 26. maaliskuuta 1976) on suomalainen tenori, joka laulaa Virtuoso-lauluyhtyeessä, Roope Pelo & Pelottomat -jazz/tanssimusiikiyhtyeessä ja Roope Pelo & The Fearlessissa. Hän on vuodesta 2011 lähtien toiminut Salon Viihdelaulajien kuoronjohtajana ja toimi vuosina 2007–2015 Halikon musiikkiyhdistyksen toiminnanjohtajana. Pelo oli myös ehdolla vuoden 2014 Tangomarkkinat-kilpailussa.
Ura > Koulutus

Pelo valmistui sähkövoima- ja automaatiotekniikanmekaanikoksi vuonna 1995, mutta ymmärsikin sen jälkeen haluavansa mieluummin laulajaksi. Hän aloitti lauluopintonsa vuonna 1997 Helsingin Konservatoriossa. Hän kävi vuosina 2000–2001 Oriveden musiikkilinjanselvennä ja sen jälkeen vuosina 2001–2002 Helsingin konservatorion muusikkolinjan. Hän opiskeli Helsingin ammattikorkeakoulussa kulttuurialan ammattikorkeakoulututkinnon pääaineenaan laulu, ja valmistui sieltä laulupedagogiksi 2008.
Pelon laulunopettajina ovat toimineet muun muassa Matti Pelo, Petri Pöyhönen, Mikko Pasanen ja Aki Alamikkotervo.
Ura > Uran alku

Nuoruuden ja varhaisaikuisuuden 1990–2000 Pelo lauloi Halikko Ensembessä, joka saavutti Maltan kansainvälisessä laulukilpailussa 2. sijan. 17–20-vuotiaana hän toimi paikallisen Sonic Haze -yhtyeen solistina ja kiersi paikallisia ravintoloita ja kotibileitä.
22-vuotiaana Pelo kutsuttiin laulajaksi poikabändi Boomiin.[lähde? ] Yhtye teki yhden levyn levy-yhtiö Sonylle ja kiersi sen jälkeen ympäri Suomea, antoi lehti-, radio- ja tv-haastatteluja sekä osallistui Onnenpyörä- ja Syksyn sävel -kilpailuihin. Muutamat yhtyeen kappaleet ylsivät jopa radiosoittojen ykkösiksi.
Pelo lauloi Savonlinnan oopperakuorossa vuosina 2001–2004.
Vuosina 2003–2007 Pelo oli Helsingin kaupunginteatterin musikaalilaulajana. Hän esiintyi muun muassa musikaaleissa Cherbourghin sateenvarjot, Miss Saigon ja Evita.
Ura > Nykypäivä

Pelo on laulajana Roope Pelo & The Fearless -yhtyeessä. Lisäksi hän on ollut musiikkiyhtye Virtuoson jäsen vuodesta 2005 lähtien ja toiminut solistina erilaisissa kirkollisissa teoksissa ja oopperaproduktioissa, kuten Bachin kantaateissa, Mozartin Taikahuilussa (Taminon rooli), Pasatieri Signor Deluso (Leonin rooli), Brittenin Kesäyön Unelmassa (Lysanderin rooli), Pulaoopperassa ja Helsingin Kaupunginteatterin Cherbourghin sateenvarjoissa (Jeanin rooli).
Vuosina 2007–2015 Pelo oli Halikon Musiikkiyhdistyksen toiminnanjohtaja. Yhdistyksen tarkoitus on edistää musiikin harrastusta ja opetusta erityisesti lasten ja nuorten keskuudessa.
Vuonna 2014 Pelo perusti yhdessä Sanna Takatalo-Heinosen kanssa Tanssii ja Musisoi ry:n. Yhdistys järjestää kulttuuritapahtumia ja tanssikursseja.
Aiheesta muualla

Roope Pelo & The Fearless
Roope Pelo & Pelottomat
Virtuoso virallinen sivu
Virtuoso Facebook
Virtuoso Twitter
Virtuoso Instagram
Virtuoso YouTube
Salon Uimarit
Salon Viihdelaulajat
Henrik Schwartzberg

Henrik Schwartzberg -nimisiä henkilöitä ovat olleet:
Henrik Schwartzberg, Heikki Mustakallio (1844–1913), suomalainen rovasti ja runoilija
Henrik Schwartzberg (1875–1946), suomalainen insinööri, Lahden Rautateollisuus Oy:n toimitusjohtaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Henrik Schwartzberg”, voi hakea sivunnimihaulla, laajalla sivunnimihaulla tai tekstihaulla.
Heikki Piuhola

Heikki Piuhola
Heikki Piuhola (s. 1961) on eläkkeellä oleva televisiotoimittaja ja matkailuyrittäjä.
Piuhoja on toiminut myös uutistuottajana. Aiemmin Piuhola oli MTV:n uutisten toimituspäällikkönä vuodesta 2001 ja uutispäätoimittajana vuodesta 2008 vuoteen 2012, jolloin jäi vuorotteluvapaalle. Piuhola toimi 1980–90-lukujen vaihteessa MTV3:n Saksan- ja myöhemmin Pohjoismaiden-kirjeenvaihtajana. Aiemmin hän on toiminut myös Kymmenen Uutisten uutisankkurina sekä Ylessä Ajankohtaisen kakkosen juontajana.
Piuhola on syntynyt Isossakyrössä.[lähde? ]
Vuodesta 2013 Piuhola puolisoineen on kunnostanut omistamaansa 1860-luvulla rakennettua hotellia loma-asunnoiksi Berchtesgadenissa Saksan ja Itävallan rajalla.
Vuonna 2020 Piuhola aloitti MTV:n Eurooppa-kirjeenvaihtajana Saksassa, jossa hän toimi eläkkeeseensä asti kesään 2023.
Hannu Nikander

| Hannu Nikander> Henkilötiedot |
| --- | --- |
Syntynyt: 1949 (ikä 74–75)
Kansalaisuus:  Suomi
Ammatti:  taidemaalari
Taiteilija
Taidesuuntaus:  Muotokuvamaalaus
Aiheesta muualla
Kotisivut
Hannu Nikander (s. 1949 Somero) on suomalainen taidemaalari. Hän maalaa muotokuvia ja eläinaiheita ja on ollut opettajana maalauskurseilla.
Nikander menetti kätensä onnettomuudessa 1974, jonka jälkeen hän osallistui erilaisille maalauskursseille ja ryhtyi taidemaalariksi. Hän toimii opettajana maalauskursseilla ja on ollut aiemmin pitkään Salon Taiteilijaseuran puheenjohtaja.
Eläimissä on niin kotimaisia kuin eksoottisempia hahmoja, ja ne kuvaavat usein inhimillisiä tunteita.
Aiheesta muualla

Hannu Nikander. Taidegalleria Neliö-Galleria. Arkistoitu 27.4.2013.
Anas Penelope (Haapana) Sarjasta Aves, Hannu Nikander 1996. Salon &-taide. Arkistoitu 29.4.2013.